Guwahati :  आसामनि गुबुन गुबुन जिल्लायाव हादोरसायारि बि जे पि आफादनि हांख्राइ हरनायाव कंग्रेस दोलो ( Indian National Congress ) आ ' सोर ' बिमुं रायदावनायनि थाखाय मैया गुवाहाटीयाव गोख्रों सोमावसारनाय दिन्थिफुंङो । मख'जाथावदि हादोरनि गाहाइ बेरेखा राजखान्थि दोलोनि बारग' आफादगिरि राहुल गान्धी बिथाङा हादोरनि गाहाइ मन्थ्रि ( Prime Minister ) नरेन्द्र मडि दैदेननाय सोरखारनि हेंथायै राफेल उरां दिङा बायनायनि जाउनाव सोमजिनाय गुवार बेले बेजे रां जाख्ल'नायनि अ'जद दैखांनाय जाथायाव दा बावैसो सिगां हादोरनि जौसिन बिजिरसालिनि गाहाइ बिजिरगिरि ( Chief Justice of India ) रन्जन गगै नि बिसारपीठ आ मोनबो रोखोमनि गुबुंले एबा केलेंखारि मोन्नाय जायाखैसै होन्ना फोरमायो । बे जाथायनि असिला गुवाहाटी जिल्ला भारतीय जनता पार्ति सुंद'यै बि जे पि नि आफादगिरि ( President ) बिशित्र नारायन कलिता आरो गुवाहाटी ल'क सभा संसदारि बियाबनि बि जे पि नि ( BJP Parliamentarian , Guwahati HPC ) सांसद कुइन उजा बिथाङा बि जे पि मावथि सोद्रोमाफोरनि दारै सोमावसारनाय हान्जा सुरनाय हाबाफारिखौ दैदेनलांङो । मख'जाथावदि हादोरसानि गं 39 जिला बि जे पि आफादा गोख्रों खुद्रिसार हाबाफारि लायो । गुबुन गुबुन जिलानि दैदेनगिरि मोना दाबि दैखांनाय अ'जदनि बादिब्ला भारतारि जातीय कंग्रेस दोलो आरो बारग' आफादगिरि राहुल गान्धी बिथाङा राफेल दिल जाथायाव राज्यो - राजाखौ नंखाय बांसावनायनि थाखाय निमाहा बिहरनायनि दाबि दैखांदों । बेजों लोगोसे बि जे पि नि दैदेनगिरि मददगिरि मोना हादोरनि गाहाइ मन्थ्रि ( Prime Minister ) नरेन्द्र मडि खौ गुबुन गुबुन बिसायख'थि सुबुं थुबुरमायाव "  सोर  " होन्ना रायदावनायनि थाखाय निन्दा खालामो । मुलुगनि थाखोनि सासे गोख्रों गाहाइ मन्थ्रि बिबादि नेहाद रावजों सोंखारिनाया थारैनौ दुखुनांथाव होन्ना बुंथियो । लोगोसे गुवाहाटी संसदारि बियाबनि एम पि कुइन उजा बिथाङा बुङो दि जौसिन बिजिरसालि ( Supreme Court ) या फोसावनाय भार्दिकनिफ्राय हमदांनो हायो दि भारतीय जातीय कंग्रेस नि गागि दैदेनगिरि राहुल गान्धीआ सासे फोलागिरि ( Liar ) होन्ना सोंखारियो ।   
बि जे पि आ राहुल गान्धीखौ निमाहा बिहरनायनि दाबियाव हान्जा सुरदों